ভাষার ক্ষেত্রে কোনা সীমারেখায় বিশ্বাস করেন না সান্দ্রা। নিজের স্বপ্ন সম্পর্কে জানতে চাইলে সান্দ্রা বলেন, তাঁর স্বপ্ন বাংলাদেশে যাওয়া। বাংলার গ্রামে যাওয়া, সবার সঙ্গে কথা বলা, বাংলাদেশের রীতি-নীতি, আচার-সংস্কৃতির সঙ্গে সত্যিকার অর্থে পরিচিত হওয়াই সান্দ্রার সবচেয়ে বড় স্বপ্ন। এমনকি বাংলাদেশের কোনো বিশ্ববিদ্যালয়ে ভর্তি হয়ে বাংলা বিষয়ে উচ্চশিক্ষা নেওয়ার স্বপ্নও দেখছেন সান্দ্রা।